پرزیدنت رجب طیب اردوغان، ایش آدام‌لارینی یوزده یوز یئرلی اتومبیل اوره‌تمه‌یه چاغیردی.
اردوغان، آنکارادا تورکیه اوتاق‌لار و بورسالار بیرلیگی‌نین 73.جو قورولوندا ایش آدام‌لارینا خطاب ائتدی.
چیخیشیندا یئرلی اتومبیل اوره‌تمه‌ تکلیف ائدن اردوغان؛
"گلین، بو یئرلی یوزده 100 اوره‌تیمی اولان اتومبیلیمیزی تورکیه اوتاق‌لار و بورسالار بیرلیگی جامعه‌سی ایچری‌سین‌دن چیخارداق. تورکیه اوتاق‌لار و بورسالار بیرلیگی یوزده 100 یئرلی اتومبیلی 'مد این تورکی' اولا‌راق اوره‌تسین. بیز بو مؤوضوعدا یانینیزداییق" دئدی.
مونتاژچیلیغین بو میللته یاراشمادیغینی وورغولایان اردوغان؛
"آرتیق بو میللت یئرلی اتومبیل اوره‌ته‌بیله‌جک بئینه ده اورونه ده صاحب" دئدی.
پرزیدنت اردوغانین بو سؤزوندن سونرا، سؤز آلا‌راق دانیشان تورکیه اوتاق‌لار و بورسالار بیرلیگی‌نین باشقانی ریفت حیصارجیکلی‌اوغلو، بو یولدا چالیشاجاقلارینین سؤزونو وئردی.
اردوغان دا؛
"آرتیق سؤزو بورادا آلدیق، تورکیه اوتاق‌لار و بورسالار بیرلیگی‌نین چاتیسی آلتیندا بو ایشی باجاراجاییق، بیز ده اوزریمیزه دوشه‌نی ائدجییک" دئدی.
